Nyugat-Békési Egyházmegye
Missziói jelentés – 2008 
A Nyugat-Békési Evangélikus Egyházmegye missziói alkalmai általában nem megyei szervezésben, hanem helyi szinten történek, amelyekre a megye minden gyülekezete meghívást kap. (Lehetőség szerint az egyházmegye - esperes úron keresztül - anyagi támogatást is nyújt ezekhez a rendezvényekhez.) A viszonylag kis távolságok miatt könnyen részt tudunk venni egymás alkalmain és tudunk szolgálni egymás rendezvényein.
Az elmúlt esztendőben az alábbi események emelkedtek ki a megye életében:
 - Nyáron – július 5-én Orosházán került megrendezésre az I. Orosházi Keresztény Könnyűzenei Fesztivál. Az orosházi Immanuel zenekar mellett szolgált Budapestről a Tandem, Szegedről az Ösztön és a Via Stellis, valamint Apostagról a Ladik zenekar. Erre az alkalomra az egyházmegye minden gyülekezetét szeretettel vártuk. 
 - Egyházmegyei mérető rendezvény volt a pusztaföldvári gyülekezet által 2008. július 25-én rendezett Nyitott templom éjszakája a pusztaföldvári evangélikus templomban. 
A programsorozat mottója így szólt: „Nyitott ajtót adtam eléd…”
18.00. órakor nyílt a templom (játékok, megelevenedő példázatok, bejárható egyházi naptár, célba dobás a rossz tulajdonságokra, stb. stb. ) majd az orosházi Immánuel rockegyüttes koncertje után én hirdettem Isten igéjét. Éjjel komolyzenével folytatódott az est, Alföldi Csaba orgonakoncertjével.
Ezután 23. 00. óráig voltak együtt a testvérek.
Tervek:
- Ebben az esztendőben a Kelet-Békési Egyházmegye missziói napjain fognak részt venni az egyházmegye lelkészei, hiszen április 24. és 26. között Ribár János esperes, Laczki János, Kopf András és Deák László lelkészek fognak vendégként szolgálni.
 - Nyugat-Békésben idén is lesz Orosházi Keresztény Könnyűzenei Fesztivál. 
 - Július közepén megtartjuk a második gitártáborunkat, erre az egyházmegye gyülekezeteiből is meg fogunk hívni fiatalokat. 
 - Ribár János esperes úr ebben az esztendőben is szeretné erősíteni az egyházmegyében levő gyülekezetek missziói alkalmait, amelyeknél szükség esetén technikai felszereléssel vagy anyagi támogatással igyekszik segíteni. Továbbra is fontos, hogy ezek az alkalmak átjárhatóak legyen.
                                                                                       Deák László
						          evangélikus lelkész

Orosháza, 2008. március 13.